Alle skoler i Norge er forpliktet til å gi hver enkelt elev tilpasset opplæring. Dette gjør selvsagt også vi. Hver elev får det de trenger, både faglig og sosialt, ved å inngå i forskjellige grupper. Gjennom å observere elevenes arbeid i små grupper med konkretisert undervisningsmateriell, får læreren veldig god oversikt over hvilke konsepter eleven mestrer, og hvilke som må utdypes. Lærer observerer kontinuerlig elevenes progresjon, og sørger for å inkludere elevene i gruppepresentasjoner som møter dennes behov, enten det er å gå videre eller å presentere nok en innfallsvinkel til lærestoffet for å sikre forståelse.
Det viktigste av alt er at vi har tid til hvert barn. Vi har høy voksentetthet som gir oss muligheten til å gi elevene den oppmerksomheten og oppfølgingen som kreves.